钦定古今图书集成/明伦汇编/宫闱典/第130卷 > 王继恩
## 钦定古今图书集成/明伦汇编/宫闱典/第130卷 > 王继恩

按《辽史宦官传》：“继恩，棣州人。睿知皇后南征，继恩被
俘。初，皇后以公私所获十岁已下儿容貌可观者近
百人，载赴凉陉，并使阉为竖，继恩在焉。聪慧，通书及
辽语，擢内谒者、内侍左厢押班。圣宗亲政，累迁尚衣
库使、左承宣、监门卫大将军、灵州观察使、内库都提
点。继恩好清谈，不喜权利，每得赐赉市书至万卷，载”
以自随，诵读不倦。每宋使来聘，继恩多充宣赐使，后
不知所终。